Cuneiform Tablet CTMMA 1 73 (MMA 66.245.1)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na im-dí-lim en-na-be-lim ù a-šur-ṣú-lu-li qí-bi₄-ma um-ma PUZUR₄-a-šur-ma a-ša-me-ma a-li-ku-ú iš-tí-a ša a kà-ni-iš iš-tù tí-me-el-ki-a e-tí-qú-ni-ni ṭup-pá-am ša kà-ri-im i-na ḫu-ra-ma iš-me-ú-ma a ma-lá té-er-tí kà-ri-im kà-al-ú šu-ma a-li-ku-ú iš-té-e-a a kà-ni-iš e-ta-ar-bu-nim té-er-ta-ku-nu li-li-kam-ma ú a-na-ku le-tí-qám mì-šu ša a-ma-kam a-mur-DINGIR e-ta-wu-ú um-ma šu-ut-ma ni-kà-sí iš-tí-a ší-sí-a-ma ni-ip-lá-tí-a dí-na-nim 1 ma-na KÙ.BABBAR a-na qá-tí-šu i-na wa-ṣa-i-šu a-dí-šu-um a-ḫa-ma i-na a-lim{ki} ša 15 ma-na AN.NA qá-tim ša ki-ma šu-a-tí ú-sà-li-ú-nim-ma KÙ.BABBAR a-dí-šu-nu-tí na-áš-pá-ar-tám ša ša-zu-uz-tí-šu na-áš-a-ak-šu-um a-dí-i a-lá-kà-ni iš-tí-šu lá ta-ša-sí-a šu-ma a-ma-kam <big_gap> kà-ṣa-ru-ú-a mì-ma KÙ.BABBAR e-ri-šu-ku-nu lá ta-da-na-šu-nu-tí {TÚG}ba-tù-a ma-lá i-na É.GAL-lim ú-ṣú-ni-ni a-dí a-lá-kà-ni li-ib-ší-ú ù ANŠE-ú-a li-zi-zu-ú